Έμμετ Λέσλι Μπέννετ

Ο Έμμετ Λέσλι Μπέννετ ο νεότερος (Emmett Leslie Bennett, Jr., 12 Ιουλίου 1918 – 15 Δεκεμβρίου 2011 ήταν Αμερικανός φιλόλογος, γνωστός για το έργο του πάνω στη Γραμμική Β.

 Ο Έμμετ Λέσλι Μπέννετ γεννήθηκε το 1918 στη Μινεάπολη της Μινεσότα των ΗΠΑ, και ήταν γιος του Έμμετ Μπέννετ και της Μέρυ Μπαζέλ Μπέννετ. Σπούδασε στο Πανεπιστήμιο του Σινσιννάτι, όπου και ολοκλήρωσε τη διδακτορική του διατριβή, υπό την επίβλεψη του Καρλ Μπλέγκεν (αγγλικά: Carl Blegen). Στη συνέχεια εξελίχθηκε σε έναν από τους πιο στενούς συνεργάτες του Καρλ Μπλέγκεν στην αναζήτηση της Αρχαίας Πύλου από το 1939. Στη διάρκεια του Β' Παγκοσμίου Πολέμου ασχολήθηκε με τη αποκρυπτογράφηση κωδικοποιημένων μηνυμάτων των Γιαπωνέζων. Τη δεξιότητα αυτή έμελλε να εξελίξει ιδιαίτερα ασχολούμενος και με τις πινακίδες της Γραμμικής Β, που είχε αποκαλύψει ο Μπλέγκεν στις ανασκαφές του Ανακτόρου του Νέστορα στην Πύλο. Σε συνεργασία με την Άλις Κόμπερ (αγγλικά: Alice Elizabeth Kober) δημιούργησε έναν συστηματικό κατάλογο των συμβόλων της Γραμμικής Β', γνωστό ως «κάνναβο». Το 1951 ο Έμμετ Λέσλι Μπέννετ δημοσίευσε το βιβλίο "The Pylos Tablets", με τα συμπεράσματα της κοινής εργασίας του με την Άλις Κόμπερ για τα 80 σύμβολα που είχαν αποκρυπτογραφήσει. Η δημοσίευση αυτή έκανε τον ερασιτέχνη αποκρυπτογράφο Μάικλ Βέντρις (αγγλικά: Michael Ventris) να πάρει την απόφαση να εγκαταλείψει τη δουλειά του και να αφοσιωθεί στην προσπάθεια της αποκρυπτογράφησης της Γραμμικής Β σε συνεργασία με τον καθηγητή της Οξφόρδης Τζων Τσάντγουικ (αγγλικά: John Chadwick). Εργάστηκε στο πανεπιστήμιο Γέιλ και συνέχισε στο πανεπιστήμιο του Τέξας. Το τελευταίο και μεγαλύτερο μέρος του ακαδημαϊκού του βίου ωστόσο το πέρασε ως καθηγητής στο πανεπιστήμιο του Ουισκόνσιν (αγγλικά: Wiskonsin-Madison), από όπου συνταξιοδοτήθηκε το 1988. Το 1957 ο Μπέννετ ξεκίνησε την κυκλοφορία του ενδοπανεπιστημιακού περιοδικού "Nestor", το οποίο συνέχισε να εκδίδει ως το 1978. Το 1969, με την ευκαιρία της συμπλήρωσης 30 χρόνων από την έναρξη των ανασκαφών στο ανάκτορο του Νέστορα, το "Nestor" φιλοξένησε τμήματα από το ημερολόγιο ανασκαφών. Επίσης, ο Μπέννετ υπήρξε ένας εκ των εκδοτών του περιοδικού "Kadmos" για την επιγραφική της ελληνικής προϊοστορίας και πρώιμης ιστορίας. Για την προσφορά του στη Μυκηνολογία αναγορεύθηκε επίτιμο μέλος της Εν Αθήναις Αρχαιολογικής Εταιρείας, ενώ η ελληνική κυβέρνηση του απένειμε το 1991 το Μετάλλιο της Τιμής για τη συνολική προσφορά του στα ελληνικά γράμματα και την αρχαιολογική επιστήμη. The Minoan Linear Script from Pylos. Ph.D. thesis, University of Cincinnati 1947. The Pylos Tablets. A Preliminary Transcription. Princeton UP, Princeton 1951. The Pylos Tablets. Texts of the inscriptions found 1939–1954. Princeton UP, Princeton 1956. – Rez. von: Leonard Robert Palmer, in: Gnomon 29, 1957, σελ. 113-117. The Mycenae Tablets. εισαγωγή Alan B. Wace. στο: Proceedings of the American Philological Society 97.4, 1953, σελ.422-470. A Minoan Linear B index. New Haven 1953. – Rez. von: Michael Ventris, in: The Antiquaries Journal 35, 1955, σελ. 95. The Knossos Tablets. A revised transliteration of all the texts in Mycenaean Greek recoverable from Evans' excavations of 1900–1904 based on independent examination. London 1956 (Bulletin of the Institute of Classical Studies, Supplementary Papers, 2) The Knossos Tablets. A revised transliteration of all the texts in Mycenaean Greek recoverable from Evans' excavations of 1900–1904 based on independent examination. Second edition with corrections and additions by John Chadwick with the assistance of Fred W. Householder Jr. London 1959 (Bulletin of the Institute of Classical Studies, Supplement no. 7) The Mycenae Tablets II. εισαγωγή Alan B. Wace και Elizabeth B. Wace. Μετάφραση-σχολιασμός John Chadwick. Στο: Transactions of the American Philological Society 48.1, 1958. Mycenaean studies. Proceedings of the Third International Colloquium for Mycenaean Studies held at "Wingspread," 4–8 September 1961. University of Wisconsin Press, Minnesota 1964. (επιμ.) The Pylos Tablets Transcribed. τ. 1: Text and notes; τ. 2: Hands, concordances, indices, Rome τ. 1: 1973, τ. 2: 1976. (με συνεργάτη τον Jean-Pierre Olivier). Ο Έμμετ Λέσλι Μπέννετ πέθανε το 2011 στο Μάντισον (Ουισκόνσιν) των ΗΠΑ σε ηλικία 93 ετών αφήνοντας πίσω του δύο κόρες, τρεις γιους και τέσσερα εγγόνια. Olivier, J,P.,Palaima, Th.G. (επιμ.): Texts, Tablets and Scribes. Studies in Mycenaean epigraphy and economy offered to Emmett L. Bennett, Jr. Ediciones Universidad de Salamanca, Salamanca 1988 (Suplementos a Minos, 10) Palaima, Th. G., Scribes, scribal hands and palaeography. στο: Yves Duhoux, Anna Morpurgo Davies (επιμ): A Companion to Linear B. Mycenaean Greek texts and their world. τ. 2. Peeters, Louvain-La-Neuve, Walpole, MA 2011 (Bibliothèque des Cahiers de l’Institut de Linguistique de Louvain, 127), Chapter 12, Σελ.3-136